ข่าวดี! “ปตท.-บางจาก” ประกาศลดราคาน้ำมันทุกชนิด มีผลพรุ่งนี้
ข่าวดี! “ปตท.-บางจาก” ประกาศลดราคาน้ำมันทุกชนิด มีผลพรุ่งนี้
23 ก.ย. 2563

ผู้สื่อข่าวรายงานว่า บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่ม บริษัท ปตท. จำกัด (มหาชน) หรือ PTT และ บมจ.บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซินลง 50 สตางค์/ลิตร ยกเว้น E85 ปรับลดลง 30 สตางค์/ลิตร ส่วนดีเซล ปรับลดลง 40 สตางค์/ลิตร โดยมีผลตั้งแต่วันที่ 24 ก.ย.63 เวลา 05.00 น. เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ และปริมณฑลวันพรุ่งนี้ เป็นดังนี้ น้ำมันเบนซิน ออกเทน 95 ของ PTT Station อยู่ที่ลิตรละ 29.16 บาท, แก๊สโซฮอล์ 95 ลิตรละ 21.75 บาท, แก๊สโซฮอล์ 91 ลิตรละ 21.48 บาท, E20 ลิตรละ 20.24 บาท, E85 ลิตรละ 18.04 บาท, ดีเซล B7 ลิตรละ 21.29 บาท, B10 ลิตรละ 18.29 บาท และ B20 ลิตรละ 18.04 บาท โดยราคาขายปลีกดังกล่าว ยังไม่รวมภาษีบำรุงท้องถิ่น